nahid-hub/BLUGE-bengali-wikipedia-section-title-prediction huggingface dataset:
অপারেশন শুরুর আগেই সমস্ত নিয়মিত বাঙালি ইউনিটকে একসাথে নীরস্ত্র করার অনুমতি দেননি জেনারেল হামিদ, ফলে পাকিস্তানী নেতৃত্ব অন্যান্য উপায় বাঙালি ইউনিটগুলোর সম্ভাব্য হুমকি নিয়ন্ত্রণের ব্যবস্থা করে।

২৫ মার্চে এবং এর আগের সময়গুলোতে বাঙালি ইউনিটগুলোকে ছোট ছোট ভাগে বিভক্ত করে ফেলা হয়, তাদেরকে সেনানিবাসের বাইরে পাঠানো হয় বিভিন্ন কাজ দেখিয়ে, এক অংশ থেকে আরেক অংশকে বিচ্ছিন্ন করে রাখা হয়, এবং সবগুলো অংশকেই রেডিও এবং তারহীন যোগাযোগের গ্রিড থেকে যত সম্ভব দূরে রাখা হয়। বাঙালি কর্মকর্তাদের হয় ছুটিতে পাঠিয়ে দেয়া হয় নয়তো নেতৃত্বের কেন্দ্র বা সরাসরি অপারেশনে নিয়োজিত ইউনিটগুলো থেকে যথাসম্ভব দূরে রাখা হয়। কিছু কিছু ক্ষেত্রে পশ্চিম পাকিস্তানী কর্মকর্তারা বাঙালি ইউনিট পরিচালনার দায়িত্ব নিয়ে নেয়। বাঙালি সৈনিকদের অনেককে ছুটিতে পাঠানো হয়, অনেককে নীরস্ত্র করা হয়, তবে এমনভাবে কাজগুলো করা যাতে কারও মধ্যে কোন সন্দেহের উদ্রেক না হয়।

সাধারণ সময়ের তুলনায় তখন প্রথম ইবিআর এর শক্তি ছিল অর্ধেক, এই ইবিআর কেই শীতকালীন প্রশিক্ষণের জন্য সীমান্তবর্তী চৌগাছায় পাঠানো হয়, ২৯ মার্চ পর্যন্ত তারা এখানেই ছিল। দ্বিতীয় ইবিআর এর কোম্পানিগুলোকে ঢাকার আশপাশের এলাকায় ছড়িয়ে দেয়া হয় এবং তাদের যোগাযোগ ব্যবস্থা সম্পূর্ণ অকেজো রাখা হয়। ৩য় ইবিআর এর কোম্পানিগুলোকে ছড়িয়ে দেয়া হয় সৈয়দপুর সেনানিবাসের বাইরে গোড়াঘাট ও পার্বতীপুর এলাকার আশেপাশে। ৪র্থ ইবিআর ছিল ব্রাহ্মণবাড়িয়া ও শমসেরনগর এর মাঝামাঝি এলাকায়। একমাত্র চট্টগ্রামেই নিয়মিত বাঙালি ইউনিটগুলোকে তাদের স্বাভাবিক এলাকা থেকে সরিয়ে নেয়া হয়নি।

পশ্চিম পাকিস্তানের ইপিআর বাহিনীর কোম্পানিগুলোকে শহরগুলোর যেখানেই পারা গেছে সেখানেই মোতায়েন করা হয়েছে। অপরদিকে বাঙালি ইপিআর বাহিনীকে পাঠানো হয়েছে সীমান্তবর্তী এলাকায়। অধিকাংশ ইপিআর ইউনিট তাদের মূল অ্যাকশন এর অঞ্চল থেকে অনেক দূরে ছিল এবং নিজ অবস্থান থেকে বড় শহরগুলোতে পৌঁছতে তাদের অন্তত ১ দিন লাগতো। ২৪ অথবা ২৫ মার্চ রাতে ইপিআর এর বেতার যোগাযোগ বন্ধ করে দেয়া হয়।

সঠিক অনুচ্ছেদ শিরোনাম কোনটি?
titleA. অপারেশন সার্চলাইটঃ ২৫/২৬ মার্চ থেকে ১০ এপ্রিল
titleB. ঢাকা
titleC. ২৫ মার্চের পূর্বে বাঙালি ইউনিটগুলোর বিস্তার
titleD. সাফল্যের নিয়ামকগুলো
উত্তর: titleC
২০০৬ এবং ২০০১ সালে রাজ্য বিধানসভা নির্বাচনে, সিপিআই (এম) -এর নারায়ণ বিশ্বাস তার নিকটতম প্রতিদ্বন্দ্বী তৃণমূল কংগ্রেসের বিপ্লব মিত্রকে পরাজিত করে গঙ্গারামপুর কেন্দ্র থেকে জয়লাভ করেছিলেন। ১৯৯৬ সালে সিপিআই (এম) -এর মিনতি ঘোষ বিজেপি'র আশিষ মজুমদারকে, ১৯৯১ সালে কংগ্রেসের বিপ্লব মিত্রকে এবং ১৯৮৭ সালে কংগ্রেসের আহমেদ মসলিহউদ্দিনকে পরাজিত করেন। ১৯৮২ সালে আইসিএসের আহমেদ মসলিহউদ্দিন সিপিআই (এম) -এর অরবিন্দ চক্রবর্তীকে পরাজিত করেন। ১৯৭৭ সালে সিপিআই (এম) -এর অরবিন্দ সরকার কংগ্রেসের আহমেদ মসলিহউদ্দিনকে পরাজিত করেন।

সঠিক অনুচ্ছেদ শিরোনাম কোনটি?
titleA. ১৯৭৭-২০০৬
titleB. এলাকা
titleC. ১৯৫১-১৯৭২
titleD. নির্বাচনী ফলাফল
উত্তর: titleA
আদর্শ মরুভূমি, রেইন ফরেস্ট এবং ক্রান্তীয়(ট্রপিক্যাল) অ্যালপাইন বাসভূমি বাদ দিয়ে সমস্ত রকম বাসভূমিতে পাফ্ অ্যাডার এর দেখা মেলে। পাথুরে ঘাসজমিতে প্রায়শই এদের দর্শন পাওয়া যায়।

রেইন ফরেস্ট অঞ্চলে এদের পাওয়া যায় না; যেমন পশ্চিম আফ্রিকার উপকূলবর্তী অঞ্চলে এবং মধ্য আফ্রিকার (মধ্য ডেমোক্রেটিক রিপাবলিক অফ কঙ্গো) , উত্তর আফ্রিকার ভূমধ্যসাগরীয় উপকূলবর্তী অঞ্চলে এদের অনুপস্থিতি লক্ষ করা যায়। অ্যারাবিয়ান পেনিনসুলায় এদের পাওয়া যায় উত্তর দিকে যেমন এ , দক্ষিণ ওমানএর ধোফার () অঞ্চলে এদের দেখা পাওয়া যাওয়ার নথি প্রমাণ রয়েছে।

সঠিক অনুচ্ছেদ শিরোনাম কোনটি?
titleA. বর্ণনা
titleB. বিষ
titleC. বাসভূমি
titleD. আচরণ
উত্তর: titleC
১৯৪৫ খ্রিষ্টাব্দে তিনি তার শিক্ষক মাওলানা সাইয়েদ হোসাইন আহমদ মাদানী (রহ.) এর অনুমতিক্রমে মাদরাসা-ই আলিয়া ঢাকায় যোগ দেন। মাদরাসা-ই আলিয়া ঢাকায় তিনি ১৯৪৫ থেকে ১৯৬৪ সাল পর্যন্ত সহকারী শিক্ষক, ১৯৬৪ সাল থেকে ১৯৭১ পর্যন্ত হাদিস বিভাগের লেকচারার, ১৯৭১ সাল থেকে ১৯৭৩ পর্যন্ত তফসির বিভাগে সহকারী মওলানা, ১৯৭৩ থেকে ১৯৭৯ সাল পর্যন্ত এডিশনাল হেড মাওলানা এবং ১৯৮০ সাল থেকে ১৯৮৫ পর্যন্ত হেড মাওলানা পদে অধিষ্ঠিত ছিলেন। ১৯৮৫ সালের ২ মে খতিব মাওলানা উবায়দুল হক সরকারি আলিয়া মাদরাসা থেকে অবসর গ্রহণ করেন। ১৯৮৫ সাল থেকে বেশ কয়েক বছর ফরিদাবাদ এমদাদুল উলুম মাদরাসায়, ১৯৮৬ এবং ’৮৭ সাল এ দুই বছর চট্টগ্রামের পটিয়া মাদরাসায় এবং ১৯৮৭ থেকে মৃত্যুর আগ পর্যন্ত সিলেট কাসিমুল উলুম দরগাহে শাহজালাল (রহ.) মাদরাসায় শায়খুল হাদিসের দায়িত্বে ছিলেন। এছাড়া ১৯৮৫ সাল থেকে কয়েক বছর তিনি ঢাকার ইসলামপুর ইসলামিয়া মাদরাসায় মুহতামিমের দায়িত্ব পালন করেন। ১৯৮৫ সাল থেকে মৃত্যু পর্যন্ত ঢাকা আজিমপুরের ফয়জুল উলুম মাদরাসার শায়খুল হাদিস ও মুহতামিমের দায়িত্বে ছিলেন। জামেয়া এমদাদিয়া কিশোরগঞ্জ এবং কুমিল্লা কাসিমুল উলুম মাদরাসার মজলিসে শূরার সভাপতি, সিলেট জামিয়া সিদ্দিকিয়ার উপদেষ্টা পরিষদের প্রধান, মঈনুল উলুম হাটহাজারী, পটিয়া মাদরাসা এবং সিলেট জামেয়া কাসিমুল উলুম দরগাহ মাদরাসাসহ আরও অনেক ইসলামী শিক্ষাপ্রতিষ্ঠানের মজলিসে শূরার সদস্য ছিলেন। ঢাকা আলিয়া মাদরাসার হেড মাওলানার দায়িত্বে থাকাকালীন তিনি ১৯৮৪ সালে বাংলাদেশের জাতীয় মসজিদ বায়তুল মোকাররমের খতিবের দায়িত্ব গ্রহণ করেন এবং ২০০৭ সালের ৬ অক্টোবর আমৃত্যু এ দায়িত্বে ছিলেন।

সঠিক অনুচ্ছেদ শিরোনাম কোনটি?
titleA. প্রকাশিত গ্রন্থ
titleB. কর্মজীবন
titleC. মৃত্যু
titleD. জন্ম ও পারিবারিক পরিচিতি
উত্তর: titleB
ভারতীয় উপমহাদেশের উত্তর সীমান্ত জুড়ে অবস্থান করছে হিমালয়, হিন্দুকুশ ও পাটকই পর্বতমালার এক সুবিস্তৃত পার্বত্য-মেখলা। এই পার্বত্য অঞ্চলের উৎপত্তি ঘটে ভারতীয় পাত ও ইউরেশীয় পাতের মধ্যে সংঘটিত এক টেকটনিক সংঘর্ষের ফলে। উল্লেখ্য, ৫ কোটি বছর আগে শুরু হওয়া এই সংঘর্ষ এখনও ঘটমান। এই পার্বত্য অঞ্চলের কয়েকটি পর্বত বিশ্বে উচ্চতম। এই পর্বতগুলি মেরুপ্রদেশীয় শীতল বায়ুর ভারতে প্রবেশপথে প্রাকৃতিক বাধারূপে দণ্ডায়মান। এছাড়াও মৌসুমি বায়ুকে বাধা দিয়ে এই পর্বতমালা ভারতের জলবায়ুকেও নিয়ন্ত্রণ করে থাকে। এই পার্বত্য অঞ্চলে উৎপন্ন নদীগুলি উর্বর সিন্ধু-গাঙ্গেয় সমভূমি অঞ্চলের উপর দিয়ে প্রবাহিত। প্রায় সমগ্র ইউরেশিয়া জুড়ে প্রসারিত নাতিশীতোষ্ণ মেরুবৃত্তীয় এবং ভারতীয় উপমহাদেশ, দক্ষিণ-পূর্ব এশিয়া ও ইন্দোনেশিয়া জুড়ে প্রসারিত ক্রান্তীয় ও উপক্রান্তীয় – জৈবভৌগোলিকগণ এই পার্বত্য অঞ্চলকে বিশ্বের অন্যতম প্রধান এই দুই জৈবক্ষেত্রের সীমানা বলে মনে করেন।

ভারতে ১০০০ মিটার বা ততোধিক উচ্চতা সম্পন্ন পার্বত্য অঞ্চলের সংখ্যা আট। এগুলি হল: হিমালয়, কারাকোরাম, পাটকই, বিন্ধ্য, সাতপুরা, আরাবল্লী, পশ্চিমঘাট ও পূর্বঘাট পর্বতমালা।

সঠিক অনুচ্ছেদ শিরোনাম কোনটি?
titleA. পাটকই
titleB. পার্বত্য অঞ্চল
titleC. সিন্ধু-গাঙ্গেয় সমভূমি
titleD. পূর্বঘাট
উত্তর: titleB
উপরে সংজ্ঞায়িত পদার্থ পর্যবেক্ষণযোগ্য সমস্ত ভৌত বস্তু তথা জ্ঞাত মহাবিশ্বকে গঠনকারী প্রধান উপাদানগুলির একটি। এগুলিকে ব্যারিয়নজাত পদার্থ বলে। ব্যারিয়ন বলতে প্রোটন, নিউট্রন, পরমাণু তথা তিনটি কোয়ার্ক নিয়ে গঠিত যেকোনও কণাকে বোঝায়। ব্যারিয়নজাত পদার্থকে "সাধারণ পদার্থ" নামেও ডাকা হয়। কণা পদার্থবিজ্ঞানের আদর্শ মডেলে বা প্রতিমায় এগুলি বিস্তারিতভাবে বর্ণিত হয়েছে।

তবে মহাবিশ্বের এক সংখ্যাগরিষ্ঠ অংশই (প্রায় ৯৫%) তমোপদার্থ ও তমোশক্তি নামের অজ্ঞাত উপাদান দিয়ে গঠিত, যাদের প্রকৃতি সম্বন্ধে খুব বেশি এখনও জানা সম্ভব হয়নি। তমোপদার্থ হল অজানা গঠনের এক ধরনের পদার্থ যা কোন তড়িচ্চুম্বকীয় তরঙ্গ বিকিরণ বা প্রতিফলন করে না, এবং সে কারণে একে সরাসরি পর্যবেক্ষণ করা যায় না, কিন্তু দৃশ্যমান পর্যবেক্ষণযোগ্য পদার্থের উপর এর মহাকর্ষীয় প্রভাবের মাধ্যমে এর উপস্থিতি অনুমান করা সম্ভব। বিজ্ঞানীরা সাধারণভাবে একমত যে তমোপদার্থ ব্যারিয়ন (তথা এ পর্যন্ত জানা কোনও অতিপারমাণবিক কণা) দিয়ে গঠিত নয়। কোনও কোনও বিজ্ঞানীর মতে এগুলি কিছু অতি-প্রতিসাম্য কণা, যারা পরমাণুর আদর্শ মডেলে প্রস্তাবিত কণাগুলির মত নয়। বরং এগুলি মহাবিশ্বের প্রাথমিক দশাতে অত্যন্ত উচ্চ শক্তি নিয়ে গঠিত হয়েছিল এবং এখনও ভেসে বেড়াচ্ছে।

আবার যে বিকর্ষণকারী প্রভাবের কারণে মহাবিশ্বের সম্প্রসারণের হার ত্বরান্বিত হচ্ছে, তার উৎসকে তমোশক্তি নাম দেওয়া হয়েছে। তমোশক্তির মূল প্রকৃতি এখনও অজানা, তবে শক্তি ঘনত্ব এবং শূন্যস্থানের প্রতি চাপ, ইত্যাদি পদার্থ-জাতীয় ধর্ম দিয়ে এর প্রভাবগুলির একটি মডেল বা প্রতিমা নির্মাণ করা সম্ভব।

জ্যোতির্বৈজ্ঞানিক গবেষণায় দেখা গেছে মানবনির্মিত সেরা দূরবীক্ষণ যন্ত্র দিয়ে দৃশ্যমান বিশ্বের মাত্র ৪.৬% ব্যারিয়নজাত পদার্থ দিয়ে তৈরি। অন্যদিকে প্রায় ২৬.৮% তমোপদার্থ এবং প্রায় ৬৮.৩% তমোশক্তি। অর্থাৎ পদার্থের গঠন-সংক্রান্ত কণা পদার্থবিজ্ঞানের আদর্শ মডেল দিয়ে বিদ্যমান মহাবিশ্বের মাত্র ২০ ভাগের এক ভাগ পদার্থ ব্যাখ্যা করা সম্ভব হয়েছে। বাকী প্রায় ৯৫% পদার্থ সম্বন্ধে তেমন কিছুই জানা যায়নি।

বিজ্ঞানীরা আরও মনে করেন যে তাত্ত্বিকভাবে মহাবিশ্বে সমপরিমাণ পদার্থ ও প্রতি-পদার্থ বিদ্যমান। প্রতি-পদার্থের কণাগুলি পদার্থের কণার সংস্পর্শে আসলে এগুলি একে অপরকে নিশ্চিহ্ন করে দেয়। কিন্তু পর্যবেক্ষণযোগ্য মহাবিশ্বে প্রতি-পদার্থ অত্যন্ত বিরল। প্রতি-পদার্থের এই অনুপস্থিতি বা বিরলতা বর্তমান পদার্থবিজ্ঞানের এক বিরাট অমীমাংসিত সমস্যা।

সঠিক অনুচ্ছেদ শিরোনাম কোনটি?
titleA. পদার্থ নিয়ে গবেষণার ইতিহাস
titleB. প্রাচীন চীনা দর্শনে পদার্থ
titleC. ১৭শ ও ১৮শ শতক
titleD. সাধারণ পদার্থ, তমোপদার্থ, তমোশক্তি ও প্রতি-পদার্থ
উত্তর: titleD
শৈশবেই ক্রিকেট খেলার প্রতি অসম্ভব আকর্ষণ ছিল ডিক বার্লো’র। ২০ বছর ল্যাঙ্কাশায়ারের পক্ষে খেলেন। এরপর ষাটোর্ধ্ব বয়সেও নিচুস্তরের ক্রিকেটে অংশ নিয়েছিলেন তিনি।

চৌদ্দ বছর বয়সে বিদ্যালয় জীবন ত্যাগ করে শিক্ষানবিশ কম্পোজিটর হিসেবে মুদ্রণ প্রতিষ্ঠানে কাজ করতে থাকেন। ১৯৬৫ সালে ডার্বিশায়ারে চলে আসলে তার পিতা স্ট্যাভলি আয়রন ওয়ার্কসে কাজ দেন। এ প্রতিষ্ঠানের ব্যবস্থাপনায় স্ট্যাভলি আয়রন ওয়ার্কস ক্রিকেট ক্লাবে প্রথমবারের মতো ক্রিকেট খেলতে শুরু করেন। ১৮৭১ সালে লিডসের ফারস্লের পক্ষে পেশাদারী পর্যায়ে ক্রিকেট খেলেন।

১৮৭৩ থেকে ১৮৭৭ সময়কালে ব্রাডফোর্ডের সল্তেয়ারের পক্ষে পেশাদারী পর্যায়ে খেলেন। ১৮৭৫ সালে ইংল্যান্ড ইউনাইটেড নর্থের সদস্যরূপে ডার্বিশায়ারের সদস্যরূপে একটি খেলায় অংশ নেন। ৫ ফুট ৮ ইঞ্চি উচ্চতা ও প্রায় এগারো স্টোন ওজনের অধিকারী ছিলেন ডিক বার্লো। শক্ত ও মজবুত গড়ন ছিল তার। রক্ষণাত্মক ব্যাটিংশৈলীর কারণে সবিশেষ পরিচিতি লাভ করেন। ফলশ্রুতিতে, তাকে আউট করা দুরূহ ছিল ও ‘স্টোনওয়ালার’ ডাকনামে আখ্যায়িত হন।

সঠিক অনুচ্ছেদ শিরোনাম কোনটি?
titleA. অবসর
titleB. প্রথম-শ্রেণীর ক্রিকেট
titleC. ব্যক্তিগত জীবন
titleD. শৈশবকাল
উত্তর: titleD
তিনি র্গোদ-ত্শাং-পা-ম্গোন-পো-র্দো-র্জের নির্দেশে কৈলাস পর্বত ও লাদাখ হয়ে বহু প্রতিকূলতার মধ্য দিয়ে ওড্ডিয়ান যাত্রা করেন। যাত্রা শেষ করে তিনি তিব্বত ফিরে এসে কয়েকজন সঙ্গীর সাথে বুদ্ধ গয়া যাত্রা করেন। বুদ্ধ গয়া থেকে ফিরে গেলে কুবলাই খানের আমন্ত্রণে মঙ্গোলিয়া যাত্রা করে তাকে কালচক্র সম্বন্ধে শিক্ষাদান করে কুবলাই খানের বহু অনুরোধ সত্ত্বেও তিব্বত ফিরে আসেন।

সঠিক অনুচ্ছেদ শিরোনাম কোনটি?
titleA. পরিভ্রমণ
titleB. র্গ্যাল-বা-কার্মা-পাদের সান্নিধ্য
titleC. শিক্ষা
titleD. জন্ম
উত্তর: titleA
সার্কভূক্ত দেশের অন্যতম দেশ শ্রীলঙ্কায় সংসদ সদস্যগণ ১৯৭৮ সাল থেকে 'পার্লামেন্ট অব শ্রীলঙ্কা'র সদস্য হিসেবে চিহ্নিত হয়ে আছে। এছাড়াও, ১৯৭২ থেকে ১৯৭৮ সাল পর্যন্ত 'ন্যাশনাল স্টেট এসেম্বলী', ১৯৪৭ থেকে ১৯৭২ পর্যন্ত 'পার্লামেন্ট অব সিলোন' নিম্নকক্ষের 'হাউজ অব রিপ্রেজেনটেটিভস্‌ অব সিলোনে'র সদস্যকে বুঝানো হয়ে থাকে।

সঠিক অনুচ্ছেদ শিরোনাম কোনটি?
titleA. শ্রীলঙ্কা
titleB. পাকিস্তান
titleC. বাংলাদেশ
titleD. প্রতিনিধিত্বকারী দেশসমূহ
উত্তর: titleA
ছোটবেলায় শচীন জন ম্যাকেনরোকে আদর্শ করে টেনিস খেলার প্রতি আকৃষ্ট হলেও তার দাদা অজিত ১৯৮৪ খ্রিষ্টাব্দে তাকে দাদরের শিবাজী পার্ক অঞ্চলে বিখ্যাত ক্রিকেট কোচ রমাকান্ত আচরেকরের কাছে নিয়ে যান। আচরেকরের নির্দেশে দাদরের শচীনকে শারদাশ্রম বিদ্যামন্দির উচ্চ বিদ্যালয়ে ভর্তি করা হয় এবং আচরেকর তাকে ক্রিকেটে শিক্ষাদান শুরু করেন।

এই সময় শচীন তার বিদ্যালয়কে মাতুঙ্গা গুজরাটী সেবা মন্ডল শীল্ড জয়ে সহায়তা করেন। এছাড়াও তিনি বোম্বাইয়ের কঙ্গ লীগ প্রতিযোগীতায় জন ব্রাইট ক্রিকেট ক্লাবের হয়ে এবং পরে ক্রিকেট ক্লাব অব ইন্ডিয়ার হয়ে খেলেন। 

১৯৮৭ খ্রিষ্টাব্দে চৌদ্দ বছর বয়সে মাদ্রাজে এমআরএফ পেস ফাউন্ডেশনে ফাস্ট বোলিং করার প্রশিক্ষণ নিতে গেলে অস্ট্রেলিয়ার দ্রুতগতির ফাস্ট বোলার ডেনিস লিলি তাকে ব্যাটিংয়ে মনোনিবেশ করতে বলেন। ১৯৮৭ খ্রিষ্টাব্দের ২০শে জানুয়ারী মুম্বইয়ের ব্রেবোর্ন স্টেডিয়ামে ক্রিকেট ক্লাব অব ইন্ডিয়ার সূবর্ণজয়ন্তী উপলক্ষে এক প্রদর্শনী ম্যাচে ইমরান খানের নেতৃত্বাধীন পাকিস্তানী ক্রিকেট দলের হয়ে শচীন পরিবর্তিত খেলোয়াড় হিসেবে খেলেন। ১৯৮৭ ক্রিকেট বিশ্বকাপ প্রতিযোগিতায় ভারত ও ইংল্যান্ডের মধ্যে খেলায় তিনি বলবয় হিসেবে সুযোগ পান।

১৯৮৮ খ্রিষ্টাব্দে তেন্ডুলকর তার খেলা প্রতিটি ইনিংসে শতরান করেন। ১৯৮৮ খ্রিষ্টাব্দে তার বন্ধু বিনোদ কাম্বলির সঙ্গে লর্ড হ্যারিস শীল্ড আন্তঃ স্কুল প্রতিযোগিতায় সেন্ট জেভিয়ার্স হাই স্কুলের বিরুদ্ধে ৬৬৪ রানের রেকর্ড পার্টনারশিপ করেন। এই খেলায় শচীন ঐ ইনিংসে অপরাজিত ৩২৬* এবং পুরো প্রতিযোগিতায় এক হাজারেরও বেশি রান করেন।

সঠিক অনুচ্ছেদ শিরোনাম কোনটি?
titleA. শুরুর ক্রিকেট জীবন
titleB. ধারাবাহিকতা প্রাপ্তি
titleC. জন্ম ও শৈশব
titleD. উত্থান
উত্তর: titleA
কায়ুকজির মত ফিলিস্তিনের বাইরে থেকে আগত আরব সামরিক নেতা এবং আরব হাইয়ার কমিটির ব্যাপারে স্থানীয় বিদ্রোহী নেতারা সন্দেহপোষণ করতেন। বিশেষত ১৯৩৭ সালের অক্টোবরে আরব হাইয়ার কমিটির বিলুপ্তির পর সদস্যরা দামেস্ক ভিত্তিক কেন্দ্রীয় কমিটিতে যোগ দেয়ায় অসন্তোষ বৃদ্ধি পায়। ১৯৩৭ সালের শেষের দিকে ইজ্জত দারওয়াজা কেন্দ্রীয় কমিটি গঠন করেছিলেন। এই কমিটি বিদ্রোহের রাজনৈতিক নেতৃত্ব, অর্থ ও অস্ত্র সংগ্রহের কাজ করেছে। ফিলিস্তিনে আলহাজ মুহাম্মদ ও আবদুর রাজিকের মধ্যে জেনারেল কমান্ড পদের জন্য প্রতিযোগিতা ছিল। তাদের মধ্যে প্রতিদ্বন্দ্ব্বীতা বৃদ্ধি এবং তুলকারেম অঞ্চলের সামাজিক ও রাজনৈতিক পরিমন্ডলে প্রভাব নিয়ে তাদের পরিবারের প্রতিদ্বন্দ্ব্বীতা একই সময়ে ঘটেছিল।

মতপার্থক্য দূর করার জন্য বিদ্রোহী নেতারা ১৯৩৮ সালের সেপ্টেম্বরে দাইর গাসানাতে একটি বৈঠকে বসেন। এখানে ফিলিস্তিনে আরব বিদ্রোহের জন্য একটি দপ্তর স্থাপিত হয়। এর অন্য দুইজন কমান্ডার ছিলেন উচ্চ গ্যালিলি অঞ্চলের আবু ইবরাহিম আল-কবির এবং হাইফা-ওয়াদি আরা অঞ্চলের ইউসুফ আবু দুররা বৈঠকের সংবাদ পাওয়ার ব্রিটিশ সেনাবাহিনী বোমারু বিমানের সহায়তা নিয়ে কমান্ডারদের গ্রেপ্তার বা বন্দী করার জন্য দাইর গাসানাতে অভিযান চালায়। এখানে সংঘটিত লড়াইয়ে খ্যাতনামা কমান্ডার মুহাম্মদ আল-সালিহ (আবু খালিদ নামে পরিচিত ছিলেন) মারা যান। কেন্দ্রীয় কমিটির সামরিক শাখা হিসেবে কাজ করা স্থাপিত দপ্তরের উদ্দেশ্য ছিল। তবে আলহাজ মুহাম্মদ ও আবদুল রাজিকের মধ্যে প্রতিদ্বন্দ্ব্বিতা চলতে থাকে ফলে তা দপ্তরের কার্যক্রমের উপর প্রভাব ফেলে।

১৯৩৯ সালের ফেব্রুয়ারিতে আলহাজ মুহাম্মদকে জেনারেল কমান্ডারের পদ প্রদান করা হয়। এর ফলে বিতর্কের মীমাংসা হয়। এর আগে তিনি দামেস্কে গিয়েছিলেন এবং এসময় তিনি দামেস্কে ছিলেন। ১৯৩৮ সালের কোনো এক সময়ে কমিটি কর্তৃক রসদ ও অর্থ সহায়তা বন্ধের পর সৃষ্ট উত্তেজনার পরে আলহাজ মুহাম্মদকে সমর্থনের প্রতিশ্রুতি দেয়া হয়েছিল। সরকারি সহায়তায় এবং জায়নবাদি সমর্থনে আল-হুসাইনির রাজনৈতিক প্রতিদ্বন্দ্ব্বীদের নেতৃত্বে কিছু "শান্তি দলের" উত্থান হওয়ায় বিদ্রোহ ভিন্ন পর্যায়ে পৌছাচ্ছিল। এসকল গোষ্ঠীর মধ্যে প্রধান ছিল নাশাশিবি গোত্র। এসকল ইউনিট বিদ্রোহীদের উপর পাল্টা হামলা চালাতে শুরু করে এবং বিদ্রোহীদের সমর্থকদের ক্ষয়ক্ষতি সাধন এবং বিদ্রোহ বন্ধের জন্য স্থানীয় নেতাদের বলপ্রয়োগ করে।

সঠিক অনুচ্ছেদ শিরোনাম কোনটি?
titleA. জেনারেল কমান্ডার
titleB. ব্রিটিশ যুগে কর্মজীবন
titleC. মৃত্যু ও স্মরণ
titleD. বিদ্রোহের কমান্ডার
উত্তর: titleA
২০১৮ সালের ১৮ই ডিসেম্বর তারিখে, ভারতের জয়পুরে খেলোয়াড়ের নিলাম অনুষ্ঠিত হয়েছে। ২০১৯ ক্রিকেট বিশ্বকাপের কারণে অস্ট্রেলিয় ও ইংরেজ খেলোয়াড়দের সীমিত প্রাপ্যতা গণনা করা হয়েছে। প্রাথমিকভাবে ১,০০৩ জন খেলোয়াড় তাদের নাম জমা দিয়েছিল। নিলামের জন্য প্রত্যেক ফ্র্যাঞ্চাইজিগুলোকে ১০ ডিসেম্বর পর্যন্ত তাদের চূড়ান্ত ধারণ তালিকা জমা দেওয়ার জন্য বলা হয়েছিল। তালিকাটিতে ৩৪৬ জন খেলোয়াড়কে সংক্ষিপ্ত তালিকাভুক্ত করা হয়েছিল। নিলামের দিনে সংক্ষিপ্ত তালিকাতে আরও ৫ জন খেলোয়াড় যোগ করা হয়েছিল। ৩৫১ জনের চূড়ান্ত তালিকাতে ২২৮ জন ভারতীয় খেলোয়াড় অন্তর্ভুক্ত করা হয়েছিল। ১০ জন খেলোয়াড় ২ কোটি রুপির মূলদামে তালিকাভুক্ত করা হয়েছিল। এই নিলামে ৬০ জন খেলোয়াড় এবং নিলামে ১০৬.৮ কোটি রুপি ব্যয় করা হয়েছিল। জয়দেব উনাদকত এবং নতুন মুখ বরুণ চক্রবর্তী ছিলেন এই মৌসুমের সবচেয়ে ব্যয়বহুল খেলোয়াড়; তারা উভয়েই ৮.৪ কোটি রুপির বিনিময়ে বিক্রি হয়েছিলেন। ৭.২ কোটি রুপির মাধ্যমে সবচেয়ে ব্যয়বহুল বিদেশী খেলোয়াড়ে পরিণত হয়েছে স্যাম কারান। চেতেশ্বর পুজারা, ব্রেন্ডন ম্যাককুলাম এবং অ্যালেক্স হেলসের মতো খেলোয়াড় এই মৌসুমে নিলামে অবিক্রিত ছিলেন।

সঠিক অনুচ্ছেদ শিরোনাম কোনটি?
titleA. মুক্ত খেলোয়াড়
titleB. অবিক্রিত খেলোয়াড়
titleC. নিলাম
titleD. প্রাক-নিলাম লেনদেন
উত্তর: titleC
প্রজাতন্ত্রী চীন সরকার ব্রাজিলিয়ায় তাইপেই ইকোনোমিক অ্যান্ড কালচারাল অফিস ইন ব্রাজিল স্থাপন করেন (), এছাড়া সাও পাওলোতে এবং রিও দি জেনেরিওতে আরো দুটি অফিস চালু করে তারা। রিও দি জেনেরিওর অফিসটি ২০১২ সালে বন্ধ হয়ে যায়।

একইভাবে ব্রাজিল সরকার তাইওয়ানের রাজধানীতে কমার্শিয়াল অফিস অব ব্রাজিল টু তাইপেই (, ) স্থাপন করেছে।

সঠিক অনুচ্ছেদ শিরোনাম কোনটি?
titleA. অর্থনৈতিক সম্পর্ক
titleB. ব্রাজিলের অভিবাসী তাইওয়ানিজ
titleC. প্রতিনিধিত্ব
titleD. ইতিহাস
উত্তর: titleC
সাত বীরশ্রেষ্ঠ ও তিন ভাষাশহীদের জন্মস্থানে জাদুঘর ও লাইব্রেরি নির্মাণ প্রকল্পের আওতায় ৫৭ লাখ টাকা ব্যয়ে ২০০৮ সালের ৩ মে বীরশ্রেষ্ঠ সিপাহি মোহাম্মদ মোস্তফা কামাল গ্রন্থাগার ও স্মৃতি জাদুঘর নির্মাণ করা হয়। ভবিষ্যৎ প্রজন্মের কাছে মুক্তিযুদ্ধ ও বীরশ্রেষ্ঠদের ইতিহাস ছড়িয়ে দেওয়ার লক্ষ্যে এটি নির্মিত হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. অবস্থান
titleC. সময়সূচী
titleD. বিবরণ
উত্তর: titleA
আর্সেনালের পোশাক ইতিহাসের বেশির ভাগ সময় ধরেই সাদা হাতা যুক্ত লাল শার্ট এবং সাদা হাফপ্যান্ট ছিল। যদিও শুরুটা ছিলো অন্যরকম। আর্সেনালের সাথে লাল রং যুক্ত হয়েছে নটিংহ্যাম ফরেস্ট ফুটবল ক্লাবের অণুদানের কারণে। আর্সেনালের প্রতিষ্ঠার কিছুদিন পর অর্থাৎ ১৮৮৬ সালে নটিংহ্যাম ফরেস্ট ফুটবল ক্লাবের দুই খেলোয়াড় (ফ্রেড ব্রেডসলি এবং মরিস ব্যাতেস) কর্মক্ষেত্র পরিবর্তনের কারণে ওউলিচে আসেন। ফুটবলকে ভালোবাসার কারণে এখানে এসে তারা যোগ দেন সদ্য প্রতিষ্ঠিত আর্সেনাল ফুটবল ক্লাবে। সেই সময় আর্সেনালের নিজস্ব কোন পোশাক না থাকায় তারা আগের জায়গায় এক সেট পোশাকের জন্য চিঠি লিখে পাঠান। আর্সেনালের জন্য তখন চলে আসে এক সেট পোশাক এবং একটি বল। পোশাকের রং ছিল ঐ ক্লাবের মতো লাল রঙের।

১৯৩৩ সালে হারবার্ট চ্যপম্যান ভাবলেন ক্লাবের পোশাকটিতে পরিবর্তন আনা দরকার। সেই উদ্দেশ্যে তিনি লাল রংটা আরো গাঢ় করে পোশাকের সাথে সাদা হাতা যুক্ত করে দিলেন। এই সাদা হাতা যুক্ত করার পিছনে মোটামুটি দুটি কাহিনী প্রচলিত আছে। প্রথমটি হল একবার হার্বার্ট চ্যাপম্যান আর্সেনালের একজন সমর্থককে দেখেছিলেন সাদা ফুলহাতা শার্টের সাথে লাল রঙের সোয়েটার পরা অবস্থায়। তখনই তার মাথায় এসেছিলো মূল পোশাকের সাথে সাদা হাতা যুক্ত করে দেবার বিষয়টি। আবার কেউ বলে থাকেন, না, তিনি এই পোশাক পরা অবস্থায় একজনকে দেখেছিলেন তবে সে কোন সমর্থক নয় বরঞ্চ তার বিখ্যাত বন্ধু কার্টুনিস্ট টম ওয়েবস্টার।

কাহিনী যাই হোক না কেন এই লাল সাদা পোশাক আর্সেনালের সমর্থক এখন। মাঝখানে দুইবার তারা সাদা হাতা বাদ দিয়েছিল। প্রথমবার ১৯৬৬-৬৭ মৌসুমে। যদিও জনপ্রিয়তার অভাবে পরের বছরেই আগের পোশাকে ফিরে আসে তারা। দ্বিতীয়বার ২০০৫-০৬ যখন তারা ১৯১৩ সাল থেকে তাদের জায়গা হাইবারিতে তাদের সর্বশেষ মৌসুমটি খেলে। পুরনো পোশাকের মত পোশাক পরে তারা শেষ করে তাদের হাইবারি ইতিহাস। পরের বছর থেকেই তারা আগের পোশাকে ফিরে আসে। আর্সেনালের অ্যাওয়ে পোশাকের রং বেশির ভাগ সময় হলুদ। মাঝে মাঝে নীল।

আর্সেনাল তাদের পোশাকের জন্য প্রথম স্পন্সরশিপ পায় ১৯৮২ সালে। জেভিসির সাথে তাদের চুক্তি বহাল থাকে ১৯৯৯ সাল পর্যন্ত। তারপর ১৯৯৯-০২ সাল পর্যন্ত সেগা ড্রিমক্যাস্ট এবং ২০০২-০৬ পর্যন্ত বর্তমান স্পন্সর এমিরেট্‌স এয়ারলাইন। এমিরেট্‌স এর সাথে আর্সেনালের চুক্তি ২০১৪ সাল পর্যন্ত। ১৯৯৪ সাল থেকে আর্সেনালের পোশাক প্রস্তুত করে আসছে নাইকি। তার আগে ১৮৮৬-৯৪ পর্যন্ত আডিডাস এবং ১৯৮৬ সালের আগ পর্যন্ত আমব্রো।

সঠিক অনুচ্ছেদ শিরোনাম কোনটি?
titleA. মালিকানা এবং আর্থিক অবস্থা
titleB. ইতিহাস
titleC. রং
titleD. জনপ্রিয় সংস্কৃতিতে আর্সেনাল
উত্তর: titleC
প্রথম অবস্থাতে এই ব্যাক্টেরিয়া মহিলাদের যোনী, জরায়ু মুখ ও জরায়ু নালীতে সংক্রমণ ঘটাতে পারে। মহিলাদের যোনী থেকে অস্বাভাবিক স্রাব নির্গত হতে, ও প্রস্রাব করতে জ্বালা হতে পারে। সংক্রমণ যতই জরায়ুর থেকে ডিম্বনলী পর্যন্ত প্রসারিত হয়- ততই কিছু মহিলার তলপেট, কোমর ইত্যাদিতে ব্যথা, বমিভাব, জ্বর, যৌনসংগমের সময়ে কষ্ট পাওয়া, মাসিক ঋতুস্রাবের মধ্যবর্তী সময়কালে তেজ যেতে পারে। 
কিছু মহিলার কোনো উপসর্গই দেখা দেয় না । পুরুষদের এই সংক্রমণের ফলে লিংগে জলীয় পদার্থের নিঃসরণ ও প্রস্রাব করার সময়ে জ্বালা অনুভূত হতে পারে। লিংগের মুক্ত অংশে পোড়াভাব ও চুলকানি হতে পারে।

সঠিক অনুচ্ছেদ শিরোনাম কোনটি?
titleA. উপসর্গ
titleB. প্রতিরোধ
titleC. সংক্রমণ
titleD. পরিণাম
উত্তর: titleA
আনুষ্ঠানিক সংগীত ভিডিওটি পাকিস্তানের রাজধানী ইসলামাবাদে চিত্রগ্রহণ করা হয়েছিল। ইসলামাবাদে চিত্রগ্রহণের স্থানগুলি হ'ল: গল্ফ ক্লাব, শকর পারিয়ান, সংবিধান অ্যাভিনিউ।

ভিডিওতে ব্যান্ডের সদস্যরা খোলা মাঠে বাদ্যযন্ত্র বাজানোর পাশাপাশি বাইক চালিয়ে এবং শহর জুড়ে একটি জিপ চালাচ্ছেন এবং সর্বাধিক মনোরম, পার্বত্য অঞ্চল হাইলাইট করছেন। একটি দৃশ্যে, দলটি একটি ছোট পাহাড়ের ঢাল দিয়ে "আমি পাকিস্তানকে ভালবাসি" দিয়ে একটি পাথরের উপর বড় অক্ষরে আঁকা পরিবেশন করে। ভিডিওটির শেষের দিকে, ব্যান্ডটি একটি সাধারণ সবুজ ব্যাকড্রপ এবং উজ্জ্বল আলো সহ একটি ছোট স্টুডিওতে বাজায়। শব্দটি সিন্থেসাইজার, কীবোর্ডস, মেজাজার বড় বড় অগ্রগতি এবং আকর্ষণীয় কোরাস হুক সহ ১৯৯০ এর দশকের পপ সংগীতের বৈশিষ্ট্য ধারণ করে।

সঠিক অনুচ্ছেদ শিরোনাম কোনটি?
titleA. গানের কথা
titleB. চিত্রসংগীত
titleC. প্রভাব
titleD. গ্রহণ
উত্তর: titleB
তানভির মোকাম্মেল চলচ্চিত্রটি নির্মাণের জন্য ২০১৬-এর পূর্ব হতে পরিকল্পনা গ্রহণ করেন। চলচ্চিত্র নির্মাণের জন্য সরকারী অনুদানের জন্য আবেদন করলে ২০১৬-১৭ অর্থ বছরে চলচ্চিত্রটি বাংলাদেশের স্বাধীনতা ও মুক্তিযুদ্ধের চেতনা, মানবিক মূল্যবোধ সম্পন্ন, রুচিশীল ও শিল্পমান বিবেচনায় বাংলাদেশে সরকারের তথ্য মন্ত্রনালয় হতে পঞ্চাশ লক্ষ টাকা অনুদান পায়। চলচ্চিত্রটি নির্মাণে ছিয়ানব্বই লক্ষ টাকা ব্যয় হয়। অনুদান ছাড়া অবশিষ্ট অর্থ গণ-অর্থায়নের মাধ্যমে সংগ্রহ করা হয়। ১৩ ফেব্রুয়ারি,২০১৮ তারিখে ধানমন্ডির বাংলাদেশ ফিল্ম ইন্স্টিটিউটে এক সংবাদ সম্মেলনের মাধ্যমে চলচ্চিত্রটির শুভ মহরত অনুষ্ঠিত হয়।

সঠিক অনুচ্ছেদ শিরোনাম কোনটি?
titleA. প্রাক-প্রযোজনা
titleB. মুক্তি ও প্রচারণা
titleC. অভিনয় শিল্পী
titleD. নির্মাণ
উত্তর: titleA
নিজ দেশ থেকে অন্য কোন বহিঃদেশে প্রেরিত হওয়ার প্রেক্ষাপটে মনোগত দিক থেকে কূটনৈতিকগণ প্রভাবান্বিত হতে পারেন। অনেক সময় তারা নিজ দেশের সাথে সম্পর্কচ্ছেদসহ নিজস্ব সংস্কৃতি থেকে বিচ্যুত হয়ে যেতে পারেন। স্যার হ্যারল্ড নিকলসন স্বীকার করছেনে যে, “কূটনীতিবদগণ বিজাতীয়তাবোধ, আন্তর্জাতিক মনোভাবাপন্ন এবং তারপর পানি শূন্যতায় আক্রান্ত হন যা সুরুচিসম্পন্ন শূন্য খোসাবিশেষের ন্যায়”।

সঠিক অনুচ্ছেদ শিরোনাম কোনটি?
titleA. উৎপত্তি
titleB. মনঃস্তত্ব দিক
titleC. পোশাক
titleD. কার্যাবলী
উত্তর: titleB
ইসরায়েলে সাউথওয়েস্ট সেন্টার ফর দ্য স্টাডি অব হাসপাতাল এন্ড হেলথ কেয়ার সিস্টেমস এবং রোটারি ইন্টারন্যাশনাল যৌথভাবে দেশজুড়ে বৃষ্টির পানি সংরক্ষণের একটি মডেল প্রোগ্রাম চালু করছে। লোদ, ইযরায়েলে সর্বপ্রথম বৃষ্টির পানি আহরণ ব্যবস্থা স্থাপন করা হয়। এই প্রজেক্টটির তৃতীয় ধাপে এটাকে হাইফা পর্যন্ত বর্ধিত করার পরিকল্পনা চলছে। স্কুলের শিশুদের বৃষ্টির পানি সংরক্ষণে সচেতন করার লক্ষ্যে প্রতিটি স্কুলে বৃষ্টির পানি সংরক্ষণ ব্যবস্থা স্থাপন করা হচ্ছে।

সঠিক অনুচ্ছেদ শিরোনাম কোনটি?
titleA. কানাডা
titleB. ইসরায়েল
titleC. নিউজিল্যান্ড
titleD. বর্তমান ব্যবহার
উত্তর: titleB
ফরাসী ঔপনিবেশিক আমলে ১৯৩৭ সালে সরকারী কাজে নিযুক্ত হন। এরপর তিনি ম্যাজিস্ট্রেট হন ও ১৯৩৯ সালে ফরাসী শাসনের বিরুদ্ধে ঔপনিবেশিক বিরোধী বেশ কয়েকটি বিক্ষোভ রুখে দেন। ১৯৪৬ সালে তিনি ক্রাতাই প্রদেশের গভর্নর হিসেবে পদোন্নতি পান। রাজা নরোদম সিহানুকের সাথে ঘনিষ্ঠ সম্পর্ক বজায় রাখেন। ১৯৪০-এর দশকের শেষদিকে রাজতন্ত্রের সাথে সম্পৃক্ত ডানপন্থী স্বাধীনতাকামী রাজনৈতিক দল গঠন করেন। এ দলটি উত্তরোত্তর কম্বোডিয়ার রাজনীতিতে ভূমিকা রাখতে শুরু করে। ১৯৫২ সালে সেনাবাহিনীতে যোগ দেন ও ভিয়েত মিনের বিপক্ষে সামরিক আক্রমণ পরিচালনা করেন।

দেশের স্বাধীনতার পর ১৯৫৫ সালের নির্বাচনের লক্ষ্যে সিহানুক কর্তৃক সাংকুম গঠন করা হলে নলের জাতীয়তাবাদী খেমার রিভল্যুশনারী পার্টিসহ ছোট ছোট ডানপন্থী দলগুলো তাকে সহায়তা করেন।

১৯৫৫ সালে আর্মি চিফ অব স্টাফ মনোনীত হন। এরপর ১৯৬০ সালে সেনাবাহিনীর কমান্ডার-ইন-চিফসহ প্রতিরক্ষা মন্ত্রীর দায়িত্ব পান। ঐ সময় তিনি সিহানুকের পরীক্ষিত সৈনিক ছিলেন।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. কর্মজীবন
titleC. নির্বাসন
titleD. প্রারম্ভিক জীবন
উত্তর: titleB